AFRIKAANSE OPSOMMING: In 1932 is die bekende Afrikaanse skrywer en politikus, C.J. Langenhoven, op Oudtshoorn in sy huis Arbeidsgenot oorlewe. In sy testament het hy vir Sarah Goldblatt as administratrise van sy letterkundige nalatenskap aangewys. Sarah, 'n Joodse vrou, het in 1897 saam met haar gesin na die Kaap geïmmigreer en die in die studie word ondersoek ingestel na die redes waarom Langenhoven hierdie vrou as sy administratrise aangewys het. Suid-Afrika het nie altyd die Jode met ope arms ontvang nie, veral nie Jode vanuit Oos-Europa, die gebied waarvan Sarah en haar gesin afkomstig was, nie. Spesifiek gedurende die dertiger- en veertigerjare was daar 'n sterk antisemitiese gevoelonder Afrikanergeledere teenwoordig. Dit was juis in 1932 wat Sarah die taak as administratrise opgelê is. Die tydperk waarna daar gekyk word is breedweg vanaf 1889 tot 1975, Sarah se lewensjare. Op hierdie manier word daar na die veranderende Suid- Afrikaanse houding teenoor Jode gekyk gedurende Sarah se lewe. Daar word ook na die rol en posisie van die Afrikanervrou gekyk om dieselfde rede gekyk. Oudtshoorn, die dorp waarop Langenhoven homself gevestig het en waar sy en Sarah se vriendskap begin het word onder die soeklik geplaas. 'n Groot getal Jode het hulleself in die dorp gevestig en hulle het 'n daadwerklike impak op die Oudtshoornse gemeenskap uitgeoefen. Hierdie ondersoek is nodig om te sien waarom dit so vreemd was vir In Joodse vrou en In Afrikaner man, om so In spesiale vriendskap te kon deel. Nie alleen die Suid-Afrikaanse houding teenoor die Jood en die vrou word ondersoek nie, maar daar word ook na Langenhoven en Sarah se onderskeie houdings teenoor die sake gekyk. Beide hulle werks- en vriendskapsverhouding word ondersoek. Altwee se lewensuitkyk en hulle verhouding werp lig op die redes waarom Langenhoven uiteindelik sou besluit om Sarah as sy administratrise aan te stel. Sarah se grootste werk hou verband met Langenhoven. Opinies verskiloor die uitwerking wat sy op sy nagedagtenis gehad het. Haar werk as administratrise was egter nie al wat Sarah verrig het nie. 'n Oorsig oor Sarah se bydraes tot die Afrikaner taal en kultuur word dus ook blootgelê.